**Előterjesztés**

**Körmend város Önkormányzata képviselő-testületének 2014. november 25-i ülésére**

Tárgy: Árvíz károk támogatására pályázat benyújtása

*Tisztelt Képviselő-testület!*

Az önkormányzat területén jelentős árvíz vonult le, amelynek következtében védekezési és helyreállítási költségek is felmerültek. A képviselő-testület döntött a szeptemberi ülésén a 83/2014. határozatában vis maior keret terhére történő pályázat benyújtásáról a 9/2011. (II. 15.) Korm. rendelet alapján. A pályázat benyújtása megtörtént határidőre, de a hiánypótlásban közöltek szerint módosítani szükséges a helyrajzi számokat, és a káresemény összegét, mert a határozat időpontját követően bővült a káreseménnyel érintett terület, amelyre a végleges igénylés benyújtásra került. Természetesen változott a forrás összetétel is végleges adatok ismeretében. Külön kellett benyújtani a pályázatot a védekezési és helyreállítási költségekre vonatkozóan.

Kérem a Tisztelt Képviselő-testületet, az előterjesztést tárgyalja meg és a határozati javaslatot fogadja el.

**Határozati javaslat**

Körmend Város Önkormányzata Képviselő-testülete a 83/2014. (IX.25. ) számú határozatát a következők szerint módosítja:

1. A határozat 1. pontja az alábbiak szerint módosul:
2. A káresemény a Körmend Rába parti üdülőben hrsz: 4681, és bárkaházban hrsz: 4672, a Rábán aluli utakban, hrsz 4687,, továbbá a Rábától a déli oldalon a 0254/182, 0254/158 hrsz.-ú útban keletkezett.
3. A határozat 2. pontja az alábbiak szerint módosul:
4. A káresemény forrásösszetétele:

Saját forrás: 3.255.967 Ft 30%

Vis maior támogatási igény: 7.597.253 Ft 70%

Forrás összesen: 10.853.220 Ft 100%

1. A határozat kiegészül az alábbi 9. ponttal:

9. Az Önkormányzat nyilatkozik arról, hogy az Önkormányzat tulajdonában lévő épületingatlanok vagyonbiztosítással rendelkeznek, amely biztosítási szerződést az Önkormányzat legalább 4 éven át fenntartja.

Körmend, 2014. november 19.

 Bebes István

 polgármester